CELEX: E2007G0003
Language: ro
Date: 2007-12-06 00:00:00
Title: Decizia a Comitetului permanent pentru statele AELS nr. 3/2007/SC din 6 decembrie 2007 privind accesul public la documentele AELS și de abrogare a Deciziei nr. 3/2005/SC a Comitetului permanent pentru statele AELS

8.5.2008   
            
            
               RO
            
            
               Jurnalul Oficial al Uniunii Europene
            
            
               L 122/33
            
         
      DECIZIA A COMITETULUI PERMANENT PENTRU STATELE AELS
   
      NR. 3/2007/SC
   din 6 decembrie 2007
   privind accesul public la documentele AELS și de abrogare a Deciziei nr. 3/2005/SC a Comitetului permanent pentru statele AELS
   COMITETUL PERMANENT AL STATELOR AELS,
   Având în vedere Decizia Comitetului permanent al statelor AELS nr. 3/2005/SC din iunie 2005 privind accesul public la documente, care se abrogă prin prezenta,
   Pornind de la recunoașterea interesului public al accesului liber la documente, în limitele unui cadrul legal clar definit, care să țină cont de legislațiile naționale în vigoare,
   Având în vedere faptul că cererile de acces la documente trebuie să fie tratate cu aplicarea, în cea mai mare măsură posibilă a principiului deschiderii,
   DECIDE:
   Articolul 1
   Secretariatul AELS va face publice documentele din anexa la prezenta decizie, prin publicarea lor pe site-ul internet propriu.
   Articolul 2
   1.   Orice persoană poate solicita acces la documente privind SEE (denumite în continuare „documente”) elaborate sau primite de secretariatul AELS și care se află în posesia secretariatului AELS.
   2.   Accesul la un document este acordat în cazurile în care acesta nu constituie obiectul restricțiilor din articolele următoare.
   Articolul 3
   1.   Accesul la un document este refuzat atunci când divulgarea informațiilor conținute de acesta ar putea să aducă atingere protecției:
   
               (a)
            
            
               interesului public, în ceea ce privește: securitate publicã, apãrare și chestiuni militare, relații internaționale, politica financiarã, monetarã sau economicã a unui stat AELS;
            
         
               (b)
            
            
               vieții private și integritãții persoanei, în special în conformitate cu legislația naționalã în vigoare a statelor AELS privind protecția datelor cu caracter personal.
            
         2.   Accesul la un document este refuzat atunci când divulgarea informațiilor conținute de acesta ar putea să aducă atingere protecției:
   
               (a)
            
            
               intereselor comerciale ale unei anume persoane fizice sau juridice, inclusiv în ceea ce privește proprietatea intelectualã;
            
         
               (b)
            
            
               procedurilor judiciare și asistenței juridice;
            
         
               (c)
            
            
               obiectivelor activitãților de inspecție, de anchetã și de audit.
            
         3.   Accesul la un document, elaborat pentru uz intern, care se referã la o chestiune pentru care încã nu a fost luatã o decizie, este refuzat în cazul în care divulgarea documentului ar putea aduce atingere procesului decizional.
   4.   Accesul la un document care conține opinii destinate uzului intern, formulate în cadrul unor deliberări și consultări preliminare, este refuzat chiar și după ce a fost luată o decizie în cazul în care divulgarea conținutului documentului ar putea aduce atingere procesului decizional.
   5.   În cazul documentelor terților transmise Secretariatului AELS, Secretariatul AELS consultă terții pentru a stabili dacă se poate aplica una din excepțiile prevăzute la alineatul (1) sau (2), în afara cazului în care există certitudinea că documentul trebuie sau nu trebuie divulgat.
   6.   În cazul alineatelor (2)-(4) anterioare, accesul, parțial sau integral, este acordat în cazul în care statele AELS convin că există un interes public superior în favoarea divulgării documentului respectiv.
   Articolul 4
   Un stat AELS poate solicita Secretariatului AELS sã nu divulge documente care provin din statul respectiv fãrã acordul sãu prealabil.
   Articolul 5
   În cazul în care oricare dintre excepții se referã doar la unele pãrți din documentul solicitat, celelalte pãrți ale documentului se divulgã.
   Articolul 6
   1.   Cererile în vederea accesului la un document sunt formulate în scris, inclusiv în format electronic, în limba engleză și într-un mod destul de precis care să îi permită Secretariatului AELS să identifice documentul în cauză.
   2.   În cazul în care o cerere nu este suficient de precisă, secretariatul AELS invită solicitantul să o clarifice și îl asistă în acest scop, de exemplu furnizându-i informații în conformitate cu articolul 11.
   3.   În cazul unei cereri privind un document foarte lung sau un număr foarte mare de documente, secretariatul AELS se poate consulta informal cu solicitantul pentru a identifica o soluție rezonabilă.
   Articolul 7
   1.   Cererile de acces la un document sunt tratate cu promptitudine. Solicitantului i se trimite o confirmare de primire.
   2.   Secretariatul AELS înaintează cererea statelor AELS, în vederea aprobării, cu excepția cazurilor în care există certitudinea că statele AELS vor refuza sau nu vor refuza accesul la documentul respectiv. Statele AELS iau o decizie în ceea ce privește cererea, fără întârzieri nejustificate.
   3.   La primirea răspunsului din partea statelor AELS, secretariatul AELS fie informează solicitantul că i-a fost acordat accesul la documentul solicitat și îi asigură acestuia accesul, în conformitate cu articolul 10, fie, printr-un răspuns formulat în scris, explică motivele refuzului parțial sau total și îl informează pe solicitant cu privire la dreptul acestuia de a se adresa Comitetului permanent al statelor AELS.
   4.   Dacă Secretariatul AELS nu poate furniza solicitantului un răspuns în termen de 12 zile lucrătoare de la înregistrarea cererii, solicitantul este informat în scris privind întârzierea, precum și data la care se preconizează ca decizia să fie adoptată. Solicitantul este informat cu privire la dreptul său de a își adresa cererea Comitetului permanent al statelor AELS, dacă nu a primit un răspuns într-un interval de timp rezonabil.
   5.   În cazul unui refuz parțial sau total, solicitantul se poate adresa, în termen de 15 zile lucrătoare de la primirea răspunsului din partea secretariatului AELS, Comitetului permanent al statelor AELS.
   6.   Nefurnizarea de către Secretariatul AELS a unui răspuns într-un interval de timp rezonabil de la înregistrarea cererii dă solicitantului dreptul de a se adresa Comitetului permanent al statelor AELS.
   Articolul 8
   Solicitarea către Comitetul permanent al statelor AELS este examinată cu promptitudine. Dacă accesul este refuzat în totalitate sau parțial, aceasta se va comunica solicitantului în scris, explicându-se motivele refuzului.
   Articolul 9
   Clasificarea (strict confidențial, confidențial, acces restricționat) oricărui document nu exclude accesul public într-o etapă ulterioară.
   Articolul 10
   1.   Solicitantul are acces la documente fie prin consultare la fața locului, fie prin eliberarea unei copii, inclusiv, dacă este necesar, a unei copii electronice. Solicitantului i se poate solicita să achite o sumă de bani pentru producerea și trimiterea copiilor. Aceasta nu poate depăși costurile reale de realizare și trimitere a copiilor. Consultarea la fața locului, copiile care nu depășesc 20 de pagini A4, precum și accesul, direct la formatul electronic, dacă există această posibilitate, sunt gratuite.
   2.   În cazul în care conținutul unui document a fost deja divulgat de Secretariatul AELS și acesta este ușor accesibil pentru solicitant, Secretariatul AELS poate acorda accesul la documente prin informarea solicitantului cu privire la modalitățile de obținere a documentului solicitat.
   Articolul 11
   1.   Secretariatul AELS păstrează un registru de evidență a documentelor privind Acordul SEE, elaborate de Secretariatul AELS. Registrul poate fi accesat de pe site-ul său web.
   2.   Pentru fiecare document, registrul conține un număr de referință, subiectul abordat și/sau o scurtă descriere a conținutului documentului, precum și data la care acesta a fost primit sau elaborat și înscris în registru. Referințele sunt concepute astfel încât să nu se aducă atingere protecției intereselor prevăzute la articolul 3.
   3.   Documentele clasificate „confidențial” sau „strict confidențial” nu sunt înscrise în registrul de evidență, cu excepția cazurilor în care statele AELS convin altfel.
   4.   În plus, accesul la o listă a documentelor privind SEE elaborate sau primite de către Secretariatul AELS și care se află în posesia Secretariatului AELS este acordat la cerere.
   Articolul 12
   Secretariatul AELS oferă asistență și informează cetățenii cu privire la modalitățile de depunere a cererilor de acces la documente.
   Articolul 13
   Prezenta decizie nu aduce atingere normelor în vigoare în domeniul drepturilor de autor care pot limita dreptul unui terț de a reproduce sau utiliza documentele divulgate.
   Articolul 14
   Decizia nr. 3/2005/SC a Comitetului permanent al statelor AELS din 9 iunie 2005 se abrogă prin prezenta.
   Articolul 15
   Prezenta decizie intră în vigoare la data de 1 aprilie 2008.
   Articolul 16
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   Articolul 17
   Prezenta decizia este supusă revizuirii în termen de 1 an de la data intrării în vigoare.
   
      Adoptată la Bruxelles, 6 decembrie 2007.
      
         
            Pentru Comitetul permanent
         
         
            Președinte
         
         Stefán Haukur JÓHANNESSON
         
         
            Secretar general
         
         Kåre BRYN
         
      
   
   
      ANEXĂ
      Documente AELS privind SEE care sunt puse la dispoziția publicului prin publicare pe internet
      Acordul SEE și acorduri privind AELS:
      
                  —
               
               
                  Versiunile originale ale Acordului SEE, Acordul privind Autoritatea de Supraveghere și Curtea de Justiție și Acordul privind Comitetul permanent
               
            
                  —
               
               
                  Acordul privind extinderea SEE
               
            
                  —
               
               
                  Versiunea consolidată a Acordului SEE
               
            
                  —
               
               
                  Versiunea consolidată a anexelor și protocoalelor la Acordul SEE
               
            
                  —
               
               
                  Versiunea consolidată a Acordului privind Autoritatea de Supraveghere și Curtea de Justiție
               
            
                  —
               
               
                  Versiunea consolidată a Acordului privind Comitetul permanent
               
            Instrumente adoptate de către instituții:
      
                  —
               
               
                  Decizii ale Consiliului SEE
               
            
                  —
               
               
                  Decizii ale Comitetului mixt al SEE
                  
                              —
                           
                           
                              Rezoluții ale Comisiei parlamentare mixte a SEE
                           
                        
                              —
                           
                           
                              Rezoluții ale Comisiei consultative a SEE
                           
                        
                              —
                           
                           
                              Opinii ale Comisiei consultative a SEE
                           
                        
                              —
                           
                           
                              Comentarii SEE - AELS
                           
                        
            Ordinea de zi a reuniunilor:
      
                  —
               
               
                  Consiliului SEE
               
            
                  —
               
               
                  Comitetului mixt al SEE
               
            
                  —
               
               
                  Subcomitetelor Comitetului mixt al SEE (cu acordul Comisiei)
               
            
                  —
               
               
                  Comitetului permanent al statelor AELS
               
            
                  —
               
               
                  Subcomitetelor Comitetului permanent pentru statele AELS
               
            
                  —
               
               
                  Grupurilor de lucru ale Comitetului permanent pentru statele AELS
               
            
                  —
               
               
                  Comitetului parlamentar al AELS
               
            
                  —
               
               
                  Comitetului parlamentar mixt al SEE
               
            
                  —
               
               
                  Comitetului consultativ al AELS
               
            
                  —
               
               
                  Comitetului consultativ al SEE
               
            Concluzii ale:
      
                  —
               
               
                  Consiliului SEE
               
            
                  —
               
               
                  Comitetului permanent al statelor AELS
               
            
                  —
               
               
                  Subcomitetelor Comitetului permanent pentru statele AELS
               
            
                  —
               
               
                  Subcomitetelor Comitetului mixt al SEE (cu acordul Comisiei)
               
            
                  —
               
               
                  Subcomitetelor mixte (cu acordul Comisiei)
               
            Rapoarte:
      
                  —
               
               
                  Comitetul parlamentar al AELS
               
            
                  —
               
               
                  Comitetul parlamentar mixt al SEE
               
            
                  —
               
               
                  Comitetul consultativ al AELS
               
            
                  —
               
               
                  Comitetul consultativ al SEE
               
            Documente informative:
      
                  —
               
               
                  Raportul anual al Comitetului mixt al SEE
               
            
                  —
               
               
                  Programul de lucru al președinției AELS
               
            
                  —
               
               
                  Statistică privind SEE realizată de Biroul de statistică al AELS
               
            
                  —
               
               
                  Lista deciziilor adoptate de Comitetul mixt al SEE
               
            
                  —
               
               
                  Lista notificărilor în așteptare, în temeiul articolului 103
               
            
                  —
               
               
                  Lista deciziilor cu implicații de ordin constituțional ale Comitetului mixt SEE
               
            
                  —
               
               
                  Lista numerelor Celex
               
            
                  —
               
               
                  Lista propunerilor legislative comunitare considerate de Comunitate ca fiind relevante pentru SEE
               
            
                  —
               
               
                  Lista acquis-ului comunitar adoptat, considerat de Comunitate ca fiind relevant pentru SEE, precum și a acquis-ului deja identificat ca fiind relevant pentru SEE de către experții din domeniile SEE și AELS din toate țările membre ale SEE și ale AELS.
               
            
                  —
               
               
                  Tabelele de performanță ale subcomitetelor din cadrul Comitetului mixt SEE
               
            
                  —
               
               
                  Comunicate de presă
               
            
                  —
               
               
                  Fișe informative privind activitatea AELS
               
            Mecanismul financiar al SEE:
      
                  —
               
               
                  Reguli și proceduri ale mecanismului financiar al SEE
               
            
                  —
               
               
                  Orientări pentru mecanismul financiar al SEE
               
            
                  —
               
               
                  Memorandumuri de înțelegere privind mecanismul financiar al SEE
               
            Mecanismul financiar al Norvegiei:
      
                  —
               
               
                  Reguli și proceduri ale mecanismului financiar al Norvegiei
               
            
                  —
               
               
                  Orientări pentru mecanismul financiar al Norvegiei
               
            
                  —
               
               
                  Memorandumuri de înțelegere privind mecanismul financiar al Norvegiei